Pielikums

Ministru kabineta

2018. gada 17. jūlija

noteikumiem Nr. 429

**Transportlīdzekļu sastāvdaļas un materiāli, kuri drīkst saturēt svinu, dzīvsudrabu, kadmiju vai sešvērtīgā hroma savienojumus**(1)

|  |  |  |  |
| --- | --- | --- | --- |
| Nr. p. k. | Sastāvdaļas un materiāli | Izņēmuma gadījumi un piemērošanas termiņš | Sastāvdaļas un materiāli, kurus nepieciešams marķēt vai citādi identificēt  (apzīmē ar X) |
| 1. | Svins, kas paredzēts materiālu apstrādei | | |
| 1.1. | mehāniskai apstrādei paredzēts tērauds un karsti cinkota tērauda detaļas ar svina saturu līdz 0,35 % no masas |  |  |
| 1.2. | vienlaidus karsti cinkota tērauda loksnes ar svina saturu līdz 0,35 % no masas | transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētās rezerves daļas |  |
| 1.3. | mehāniskai apstrādei paredzēts alumīnijs, kurā svina saturs ir līdz 2 % no masas | kā rezerves daļas transportlīdzekļiem, kas tirgū laisti pirms 2005. gada 1. jūlija |  |
| 1.4. | alumīnijs, kurā svina saturs ir līdz 1,5 % no masas | kā rezerves daļas transportlīdzekļiem, kas tirgū laisti pirms 2008. gada 1. jūlija |  |
| 1.5. | mehāniskai apstrādei paredzēti alumīnija sakausējumi, kuros svina saturs ir līdz 0,4 % no masas |  |  |
| 1.6. | citi alumīnija sakausējumi, kuros svina saturs ir līdz 0,4 % no masas(2) |  |  |
| 1.7. | vara sakausējumi, kuros svina saturs ir līdz 4 % no masas |  |  |
| 1.8. | gultņu ieliktņi un bukses | kā rezerves daļas transportlīdzekļiem, kas tirgū laisti pirms 2008. gada 1. jūlija |  |
| 1.9. | gultņu ieliktņi un bukses motoros, transmisijās un gaisa kondicionēšanas sistēmu kompresoros | kā rezerves daļas transportlīdzekļiem, kas tirgū laisti pirms 2011. gada 1. jūlija |  |
| 2. | Svins un tā savienojumi transportlīdzekļu detaļās | | |
| 2.1. | svins augstsprieguma sistēmu akumulatoru baterijās(3), ko izmanto tikai M1 un N1 kategorijas transportlīdzekļu darbināšanai | transportlīdzekļi, kuru tips apstiprināts pirms 2019. gada 1. janvāra, un šiem transportlīdzekļiem paredzētās rezerves daļas | X |
| 2.2. | svins akumulatoru baterijās citos pielietojumos |  | X |
| 2.3. | vibrācijas slāpētāji | transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētās rezerves daļas | X |
| 2.4. | vulkanizējošas vielas un elastomēru stabilizatori šļūtenēs, kas paredzētas bremžu, degvielas un gaisa dzesēšanai; šasijā un motora balstam izmantojamas elastomēru un metāla detaļas | kā rezerves daļas transportlīdzekļiem, kas tirgū laisti pirms 2005. gada 1. jūlija |  |
| 2.5. | vulkanizējošas vielas un elastomēru stabilizatori šļūtenēs, kas paredzētas bremžu, degvielas un gaisa dzesēšanai; šasijā un motora balstam izmantojamas elastomēru un metāla detaļas, kurās svina saturs ir līdz 0,5 % no masas | kā rezerves daļas transportlīdzekļiem, kas tirgū laisti pirms 2006. gada 1. jūlija |  |
| 2.6. | elastomēru saistvielas elektropārvades detaļās, kurās svina saturs ir līdz 0,5 % no masas | kā rezerves daļas transportlīdzekļiem, kas tirgū laisti pirms 2009. gada 1. jūlija |  |
| 2.7. | svins lodmetālos elektrisko un elektronisko detaļu pielodēšanai uz elektronisko shēmu platēm un svins komponentu izvadu pārklājumu sastāvā, izņemot alumīnija elektrolītiskos kondensatorus, svins detaļu spraudņu un elektronisko shēmu plašu pārklājumu sastāvā | transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētās rezerves daļas | X(4) |
| 2.8. | svins lodmetālos, ko izmanto elektroietaisēs, izņemot lodēšanai uz elektroniskajām shēmas platēm vai stikla | transportlīdzekļi, kuru tips apstiprināts pirms 2011. gada 1. janvāra, un šiem transportlīdzekļiem paredzētās rezerves daļas | X(4) |
| 2.9. | svins alumīnija elektrolītisko kondensatoru izvadu pārklājumu sastāvā | transportlīdzekļi, kuru tips apstiprināts pirms 2013. gada 1. janvāra, un šiem transportlīdzekļiem paredzētās rezerves daļas | X(4) |
| 2.10. | svins, ko izmanto lodēšanai uz stikla gaisa caurplūdes sensoros | transportlīdzekļi, kuru tips apstiprināts pirms 2015. gada 1. janvāra, un šiem transportlīdzekļiem paredzētās rezerves daļas | X(4) |
| 2.11. | svins lodmetālos ar augstu kušanas temperatūru (t. i., svina sakausējumi ar svina saturu 85 % no masas vai vairāk) |  | X(4) |
| 2.12. | svins, ko izmanto kontaktsaderīgu savienotāju sistēmās | transportlīdzekļi, kuru tips apstiprināts pirms 2017. gada 1. janvāra, un šiem transportlīdzekļiem paredzētās rezerves daļas | X(4) |
| 2.13. | svins, ko izmanto kontaktsaderīgu savienotāju sistēmās, izņemot transportlīdzekļa kontaktsaderīgu savienotāju spraudņsavienojumu zonā |  | X(4) |
| 2.14. | svins lodmetālos stabilu elektrisko savienojumu izveidei starp pusvadītāja mikroshēmu un datu nesēju integrētajās *flip-chip* pakotnēs |  | X(4) |
| 2.15. | svins lodmetālā dzesinātāju piestiprināšanai radiatoriem pusvadītāju spēka ierīcēs ar shēmas projekcijas izmēru vismaz 1 cm2 un nominālo strāvas blīvumu vismaz 1 A/mm2 silīcija mikroshēmas virsmas | transportlīdzekļi, kuru tips apstiprināts pirms 2016. gada 1. janvāra, un – pēc minētās dienas – šiem transportlīdzekļiem paredzētās rezerves daļas | X(4) |
| 2.16. | svins lodmetālos, ko izmanto elektrosavienojumu lodēšanai pie stikla, izņemot laminēto stiklu | transportlīdzekļi, kuru tips apstiprināts pirms 2016. gada 1. janvāra, un – pēc minētās dienas – šiem transportlīdzekļiem paredzētās rezerves daļas | X(4) |
| 2.17. | svins lodmetālos, ko izmanto lodēšanai pie laminētā stikla | transportlīdzekļi, kuru tips apstiprināts pirms 2020. gada 1. janvāra, un – pēc minētās dienas – šiem transportlīdzekļiem paredzētās rezerves daļas | X(4) |
| 2.18. | vārstu ligzdas | kā rezerves daļas pirms 2003. gada 1. jūlija izstrādātiem motoru veidiem |  |
| 2.19. | svinu saturoši elektriskie un elektroniskie komponenti, kas satur svinu stikla vai keramikas materiāla sastāvā, elementos, kas integrēti stikla vai keramikas matricās, stiklkeramikas materiālā vai elementos, kas integrēti stiklkeramikas matricās. Šis izņēmums neattiecas uz svina lietošanu:  - spuldžu kolbu stikla un aizdedzes sveču glazūras sastāvā;  - šā pielikuma 2.20., 2.21. un 2.22. apakšpunktā minēto komponentu dielektriskajos materiālos no keramikas |  | X(4)  (detaļas, izņemot pjezoelektriķus motoros) |
| 2.20. | svins tādu kondensatoru dielektrisko keramikas materiālu sastāvā uz svina cirkonāta titanāta (PZT) bāzes, kuri ir integrālshēmu vai diskrēto pusvadītāju ierīču daļa |  |  |
| 2.21. | svins tādu kondensatoru dielektrisko keramikas materiālu sastāvā, kuru nominālais spriegums ir mazāks par 125 V maiņstrāvai vai 250 V līdzstrāvai | transportlīdzekļi, kuru tips apstiprināts pirms 2016. gada 1. janvāra, un šiem transportlīdzekļiem paredzētās rezerves daļas |  |
| 2.22. | svins tādu kondensatoru dielektrisko keramikas materiālu sastāvā, kas paredzēti ultraskaņas akustisko sistēmu sensoru noviržu kompensācijai, kuras saistītas ar temperatūras izmaiņām | transportlīdzekļi, kuru tips apstiprināts pirms 2017. gada 1. janvāra, un – pēc minētās dienas – šiem transportlīdzekļiem paredzētās rezerves daļas |  |
| 2.23. | pirotehniskie ierosinātāji | transportlīdzekļi, kuru tips apstiprināts pirms 2006. gada 1. jūlija, un šiem transportlīdzekļiem paredzētās rezerves daļas |  |
| 2.24. | svinu saturoši termoelektriski materiāli, ko izmanto automobiļu elektroierīcēm, kas paredzētas CO2 emisiju samazināšanai, rekuperējot izplūdes gāzu siltumenerģiju | transportlīdzekļi, kuru tips apstiprināts pirms 2019. gada 1. janvāra, un šiem transportlīdzekļiem paredzētās rezerves daļas | X |
| 3. | Sešvērtīgais hroms | | |
| 3.1. | pretkorozijas pārklājumi | kā rezerves daļas transportlīdzekļiem, kas tirgū laisti pirms 2007. gada 1. jūlija |  |
| 3.2. | pretkorozijas pārklājumi šasijās lietojamu skrūvju un uzgriežņu blokiem | kā rezerves daļas transportlīdzekļiem, kas tirgū laisti pirms 2008. gada 1. jūlija |  |
| 3.3. | kā pretkorozijas aģents dzīvojamo mehānisko transportlīdzekļu absorbcijas ledusskapju dzesēšanas sistēmās no oglekļa tērauda, svina saturam nepārsniedzot 0,75 % no dzesēšanas šķīduma masas, izņemot gadījumus, kad ir iespējams izmantot citas dzesēšanas tehnoloģijas (t. i., tās ir pieejamas tirgū izmantošanai dzīvojamos mehāniskos transportlīdzekļos) un tam nav negatīvas ietekmes uz vidi, veselību un patērētāju drošību |  | X |
| 4. | Dzīvsudrabs | | |
| 4.1. | galvenajiem lukturiem paredzētās izlādspuldzes | transportlīdzekļi, kuru tips apstiprināts pirms 2012. gada 1. jūlija, un šiem transportlīdzekļiem paredzētās rezerves daļas | X |
| 4.2. | kontrolmērinstrumentu paneļu displejos izmantojamās fluorescences lampas | transportlīdzekļi, kuru tips apstiprināts pirms 2012. gada 1. jūlija, un šiem transportlīdzekļiem paredzētās rezerves daļas | X |
| 5. | Kadmijs | | |
| 5.1. | elektrisko transportlīdzekļu akumulatoru baterijas | kā rezerves daļas transportlīdzekļiem, kas tirgū laisti pirms 2008. gada 31. decembra |  |

Piezīmes.

(1) Transportlīdzekļu homogēnā materiālā var pieļaut svina, sešvērtīgā hroma un dzīvsudraba saturu līdz 0,1 % no masas, bet kadmija saturu līdz 0,01 % no masas.

(2) Attiecas uz alumīnija sakausējumiem, kur svins nav pievienots ar nolūku, bet ir sakausējuma sastāvā, jo tiek izmantots pārstrādāts alumīnijs.

(3) Sistēmas, kuru līdzstrāvas spriegums ir > 75 V, atbilstoši Eiropas Parlamenta un Padomes 2014. gada 26. februāra Direktīvai 2014/35/EK par dalībvalstu tiesību aktu saskaņošanu attiecībā uz tādu elektroiekārtu pieejamību tirgū, kas paredzētas lietošanai noteiktās sprieguma robežās.

(4) Ja, izjaucot sastāvdaļas un materiālus, ir pārsniegta robežvērtība – 60 gramu uz transportlīdzekli (neattiecas uz iekārtām, ko nav uzstādījis ražotājs ražošanas procesā).

Vides aizsardzības un

reģionālās attīstības ministrs Kaspars Gerhards